# dehou
## Brezhoneg
### Etimologiezh

    Testeniekaet en henvrezhoneg (dehou).
    Meneget er C'hatolikon (deho, dechou).
    Da geñveriañ gant ar gerioù de ha deheu en kembraeg, dyghow en kernevveureg, deis en iwerzhoneg, dexsiuo- en galianeg.

### Anv-gwan

dehou /ˈde(h)ːu/
* Zo en tu zo enep hini kalon unan bennak (diwar-benn rannoù ar c'horf, ar pezhioù dilhad ; diwar-benn al lec'hiañ pe an dilec'hiañ)
** Ma troc'has neuze e gof-gar dehou hag e roas anezhañ da debriñ d'an êgl. — (Fañch an Uhel, Kontadennoù ar Bobl/1, Al Liamm, 1984, p. 24.)
** — [...]. En ho skouarn dehou e lakain deoc'h ur vuredad dour a vuhez. [...]. — (Fañch an Uhel, Kontadennoù ar Bobl/2, Al Liamm, 1985, p. 45.)
** — [...]. Neuze e tenni eus da c'hodell da dorn dehou da gentañ, [...]. — (Fañch an Uhel, Kontadennoù ar Bobl/3, Al Liamm, 1988, p. 190.)
** Hag e lakaas e dorn dehou indan e votez, evel en devoa gwelet hon Salver oc'h ober, [...]. — (Fañch an Uhel, Kontadennoù ar Bobl/4, Al Liamm, 1989, p. 39.)
** « Ac'hanta, marv out ? » eme ar chouant, en ur gregiñ gant e zorn kleiz en e choug, hag en ur dennañ e gleze gant e zorn dehou. — (Lan Inizan, Emgann Kergidu 1, Brest, 1877, eil emb. Al Liamm 1977, p. 88.)
** Kerkent e voen dallet gant ul luc'hiedenn, e-keit ha ma kleven ur strakadenn feuls ha ma santen ur gwall stokadenn ouzh ma dorn dehou. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 209.)
** — Feiz... gant ma dorn dehou a respontas Harry. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 91.)
** « [...] ? Lakaat a ran eur blouzenn war va skoaz dehou ; piou a gredo tenna anezi kuit ? [...] ?» — (Jakez Riou, Troiou-Kamm Alanig al Louarn II, Gwalarn niv. 97, Kerzu 1936, p. 41.)
* Bezañ a zorn dehou, war an dorn dehou : bezañ en tu dehou da unan bennak
** [...] : Per, gant e gein troet d'ar siminal ; en e gichen, war an dorn dehou, Fant gozh, ha goude Tual Jegou, komis e ti an noter Ar Bourc'hiz ; [...]. — (Jarl Priel, An Teirgwern Pembroke, Al Liamm, 1959, p. 16.)
* Mont war zehou, war an dorn dehou : war-gaout tu dehou unan bennak
* Treiñ en dorn dehou, war e zorn dehou : war an tu dehou
* Zo en tu enep da galon unan bennak (diwar-benn an dud, an traoù)
** (Deut e-barzh dre an nor dehou, Kato a dreuz an ti hag a ya er-maez dre an nor all). — (Jarl Priel, An dakenn dour, C'HOARIVA BREZHONEK, Pemp pezh-c'hoari berr, Skridoù Breizh, 1944, p. 62.)
* Bezañ e dorn dehou unan bennak : bezañ en tu dehou da unan bennak
** An hent-se zo ez torn deou. — (Jules Gros, Le trésor du breton parlé Deuxième Partie, 1970, p. 134.)
* an tu dehou, en tu dehou
* Zo er su, er c'hreisteiz d'ul lec'h bennak (diwar-benn ar mor)
** Ar mor dehou.
** Ar mor dehou, trapenn emañ en tu dehou d'an enez Sun, Geriadur Brezhoneg Douarnenez, levrenn "Amzer, avel ha mor", p. 44-45, Per Denez, 1981, Mouladurioù Hor Yezh

### Troienn araogenn

* En tu dehou, pe en dorn dehou da unan bennak :
** [...] : nac'het em boa avat kemer harp pe war ar beleg a oa en tu dehou din, [...]. — (Pêr Denez, Glas evel daoulagad c'hlas na oant ket ma re, Al Liamm, 1979, p. 36.)

#### Gerioù enepster

* kleiz (1)
* norzh (2)

#### Gerioù kevrennek

* a-zehou
* dehoubarzh
* Dehoubarzh

#### Deveradoù

* dehouiad

#### Troidigezhioù

zo en tu enep da galon unan bennak
* galleg : droit
* kembraeg : deheu ; deheubarth
* kerneveureg : dyghow
* saozneg : right
kreisteiz, su
* galleg : sud
* kembraeg : deheu ; deheubarth
* kerneveureg : dyghow
* saozneg : south